# Osebni računalnik VAIO Fit 14E/15ESVF1432/SVF1532

## Kaj naj storim, če z zaslona računalnika izgine slika?

- Preverite, ali je računalnik VAIO vklopljen in ali ni v načinu varčevanja z energijo. Dodatne informacije najdete v poglavju Uporaba stanja spanja.

- Preverite, ali je računalnik VAIO pravilno priključen v električno vtičnico. Če je računalnik opremljen z indikatorjem napajanja, preverite, ali je vklopljen. Dodatne informacije najdete v poglavju Priklop v vir napajanja.

- Zaslon računalnika je morda izklopljen.

  Pritisnete poljubno tipko na tipkovnici.

- Izhod zaslona je morda nastavljen na zunanji zaslon.

  Večkrat pritisnite tipke Fn+F7, da izberete želeni zaslon, in nato pritisnite tipko Enter. Dodatne informacije najdete v poglavju Izbiranje načinov zaslona.

- Če se računalnik VAIO napaja iz akumulatorja, preverite, ali je ta ustrezno nameščen in napolnjen. Dodatne informacije najdete v poglavju Polnjenje akumulatorja.

- Počakajte nekaj trenutkov. Če zaslon ostane prazen, upoštevajte spodnji postopek:

  - Pridržite gumb(Napajanje) za več kot 4 oz. 10 sekund. Če je računalnik VAIO opremljen z indikatorjem napajanja, preverite, ali je ugasnjen, nato pa vklopite računalnik.

  - Če težave niste odpravili, pridržite gumb(Napajanje) za več kot 4 oz. 10 sekund. Če je računalnik VAIO opremljen z indikatorjem napajanja, preverite, ali je ugasnjen. Izključite vse kable in zunanje naprave (na primer napajalni kabel in napravo USB), odstranite akumulator ter počakajte približno pet minut. Nato jih znova priključite in vklopite računalnik.

Na vrh strani