# Osebni računalnik VAIO Fit 14E/15ESVF1432/SVF1532

## Opombe o uporabi omrežja Wi-Fi(R) (brezžični LAN)

Pred uporabo funkcije Wi-Fi preberite spodnje varnostne ukrepe za pravilno uporabo.

- V nekaterih državah ali regijah lokalni predpisi omejujejo uporabo izdelkov Wi-Fi.

- Naprave Wi-Fi delujejo v frekvenčnem pasu 2,4 GHz, ki ga uporabljajo številne naprave. Te naprave uporabljajo tehnologijo za zmanjševanje radijskih motenj iz drugih naprav, ki uporabljajo isti frekvenčni pas, vendar pa lahko radijske motnje kljub temu upočasnijo komunikacijo, zmanjšajo obseg komunikacije ali povzročijo napako v komunikaciji.

- Če sta v računalniku VAIO omogočeni tako funkcija BLUETOOTH kot funkcija Wi-Fi s frekvenčnim pasom 2,4 GHz, lahko pride do motenj, ki upočasnijo komunikacijo ali povzročijo druge težave.

- Če želite komunicirati prek povezave Wi-Fi, ko ste na poti, boste morda morali skleniti pogodbo s ponudnikom povezave Wi-Fi.

- Hitrost in obseg komunikacije sta odvisna od naslednjih pogojev:

  - razdalja med napravama

  - ovire med napravama

  - konfiguracija naprave

  - radijski pogoji

  - prostori (vključno z materialom sten itd.)

  - programi v uporabi

    Pri slabih radijskih pogojih se komunikacija lahko prekine.

- Hitrost prenosa podatkov, ki je navedena v specifikacijah, je teoretična najvišja hitrost in ne odraža dejanske hitrosti prenosa podatkov.

- Dejanska hitrost komunikacije morda ni enaka tisti, ki je prikazana v računalniku VAIO.

- Frekvenčna pasova 2,4 GHz in 5 GHz povezave Wi-Fi ne moreta komunicirati med seboj.

- Če standarda IEEE 802.11g in IEEE 802.11n (2,4 GHz) uporabljate z izdelkom IEEE 802.11b, lahko motnje vplivajo na hitrost prenosa podatkov. Poleg tega standarda IEEE 802.11g in IEEE 802.11n samodejno zmanjšata hitrost prenosa in tako ohranjata združljivost z izdelkom IEEE 802.11b. Hitrost prenosa lahko povečate, če spremenite nastavitve kanala dostopne točke.

- Če želite takoj zaustaviti funkcijo Wi-Fi, izklopite računalnik VAIO in (morebitne) brezžične naprave.

- Standard WLAN vključuje naslednje načine šifriranja: varnostni protokol WEP (Wired Equivalent Privacy), zaščiten brezžični dostop WPA2 (Wi-Fi Protected Access 2) in zaščiten brezžični dostop WPA (Wi-Fi Protected Access). Na skupen predlog inštituta IEEE in združenja Wi-Fi Alliance sta WPA2 in WPA specifikaciji standardov, ki temeljijo na interoperabilnih varnostnih izboljšavah, ki povečajo stopnjo zaščite podatkov in nadzor dostopa za obstoječa omrežja Wi-Fi. WPA je zasnovan za vnaprejšnjo združljivost s specifikacijo IEEE 802.11i. Poleg preverjanja pristnosti uporabnika s standardom 802.1X in protokolom EAP (Extensible Authentication Protocol) uporablja tudi napredno šifriranje podatkov TKIP (Temporal Key Integrity Protocol). Šifriranje podatkov ščiti občutljivo brezžično povezavo med odjemalci in dostopnimi točkami. Poleg tega so za zagotavljanje zasebnosti na voljo še drugi običajni varnostni mehanizmi za povezavo LAN, na primer: zaščita z geslom, celovito šifriranje, navidezna zasebna omrežja in preverjanje pristnosti. WPA2, druga generacija protokola WPA, omogoča boljšo zaščito podatkov in nadzor omrežnega dostopa, poleg tega pa je zasnovan za zaščito vseh različic naprav 802.11, vključno s standardi 802.11b, 802.11a, 802.11g, 802.11n in 802.11ac (osnutek) ter naprav z več frekvenčnimi pasovi in standardi. Poleg tega WPA2 na podlagi potrjenega standarda IEEE 802.11i ponuja varnost na vladni ravni, saj uporablja šifrirni algoritem AES, ki ustreza standardu FIPS 140-2 Nacionalnega inštituta za standarde in tehnologijo (NIST), in preverjanje pristnosti na osnovi standarda 802.1X. Protokol WPA2 je združljiv s protokolom WPA.

Na vrh strani

### Sorodne teme

- O standardu Wi-Fi(R) (brezžični LAN)
- Vzpostavitev povezave z omrežjem Wi-Fi(R) (brezžični LAN)
- Prekinitev povezave z omrežjem Wi-Fi(R) (brezžični LAN)
- Opombe v zvezi z uporabo funkcije BLUETOOTH(R)

Na vrh strani