# Osebni računalnik VAIO Fit 14E/15ESVF1432/SVF1532

## Kaj naj storim, če ne morem izklopiti računalnika VAIO?

- Upoštevajte enega od spodnjih postopkov za zapiranje programov, nato pa znova izklopite računalnik VAIO.

  - Povlecite program s sredine na zgornjem robu zaslona na sredino na spodnji rob zaslona. Dodatne informacije najdete v poglavju Zapiranje programov.

  - Pritisnite tipke Alt+F4.

    Če niste shranili podatkov, jih shranite, ko se prikaže poziv.

- Če ste v računalnik VAIO namestili nov program, preverite, ali ta deluje pravilno, ali so podatki v njem normalni in ali ste ga pravilno uporabljali.

- Obrnite se na izdajatelja programa ali na ustreznega ponudnika tehnične podpore.

- Če na računalnik VAIO priključite zunanje naprave, kot je tiskalnik ali naprava USB, ali če računalnik povežete v internet, izključite vse zunanje naprave ali prekinite omrežno povezavo računalnika in ga nato izklopite.

  Dokler računalnik komunicira z zunanjo napravo ali omrežjem, sistem Windows ne dovoli zaustavitve računalnika. Poleg tega gonilniki določenih zunanjih naprav ne podpirajo funkcije prisilnega izklopa računalnika.

- Če se zaslon računalnika preneha odzivati, pritisnite tipke Ctrl+Alt+Delete, izberite(Zaustavitev sistema) v desnem spodnjem kotu zaslona, nato pa izberite Zaustavitev sistema.

- Če se računalnik VAIO preneha odzivati in se prikaže sporočilo, da se shranjujejo nastavitve ali da se sistem računalnika zaustavlja, v danem vrstnem redu upoštevajte naslednje postopke.

  - Pritisnite tipko Enter.

    Počakajte nekaj časa.

  - Če težave niste odpravili, pritisnite tipke Ctrl+Alt+Delete.

    Počakajte nekaj časa.

- Če tudi po opravljenih zgornjih postopkih ne morete izklopiti računalnika VAIO, izvedite naslednja dejanja.

  Pri izvajanju naslednjih dejanj se lahko poškodujejo delovni podatki. Pred izvedbo teh opravil prekinite omrežno povezavo z računalnikom.

  - Pritisnite tipke Ctrl+Alt+Delete, izberite(Zaustavitev sistema) v spodnjem desnem kotu zaslona in nato izberite Zaustavitev sistema.

  - Pritisnite gumb(Napajanje) in ga držite več kot 4 oz. 10 sekund.

  - Odklopite napajalnik in iz računalnika VAIO odstranite akumulator.

Na vrh strani