# Osebni računalnik VAIO Fit 14E/15ESVF1432/SVF1532

## Kaj naj storim, če računalnik VAIO postane nestabilen (sistem Windows se ne zažene)?

- Poskusite težavo odpraviti tako, da upoštevate spodnja navodila:

  - Obnovite sistemske datoteke računalnika.

    Uporabite obnovitveno točko, ki ste jo ustvarili, preden je stanje računalnika VAIO postalo nestabilno. Dodatne informacije najdete v poglavju Obnovitev sistemskih datotek z obnovitveno točko, če ni mogoče zagnati sistema Windows.

  - Če ste sistem računalnika VAIO varnostno kopirali, ga obnovite iz varnostne kopije posnetka sistema. Za več informacij glejte Pomoč in podpora sistema Windows (Odpiranje Pomoč in podpora sistema Windows).

    Datoteke, ki ste jih ustvarili ali spremenili po ustvarjanju varnostne kopije posnetka sistema, se ne bodo obnovile.

    Takšne datoteke varnostno kopirajte s programsko opremo VAIO Care (Rescue Mode): VAIO recovery solutions. Dodatne informacije najdete v poglavju Varnostno kopiranje podatkov, če ni mogoče zagnati sistema Windows.

- Uporabite VAIO Hardware Diagnostics za iskanje težav v računalniku VAIO.

  - S tem programom lahko preverite, ali je treba zamenjati strojno opremo računalnika (CPE, pomnilniški modul in vgrajeno napravo za shranjevanje).

    Za zagon programa VAIO Hardware Diagnostics v VAIO Care (Rescue Mode): VAIO recovery solutions izberite Tools in VAIO Hardware Diagnostics.

- Za obnovitev računalnika VAIO sledite navodilom v Obnovitev z obnovitvene particije.

  - Če podatkov niste varnostno kopirali, pomembne podatke varnostno kopirajte s programom VAIO Care (Rescue Mode): VAIO recovery solutions preden obnovite računalnik VAIO. Dodatne informacije najdete v poglavju Varnostno kopiranje podatkov, če ni mogoče zagnati sistema Windows.

    Če ste ustvarili varnostno kopijo s funkcijo varnostnega kopiranja Windows, preden je računalnik VAIO postal nestabilen, vendar ste po tem ustvarili ali spremenili datoteko, to datoteko varnostno kopirajte s programom VAIO Care (Rescue Mode): VAIO recovery solutions.

  #### Opomba

  - Z obnovitvijo računalnika VAIO se izbrišejo vsi podatki v vgrajeni napravi za shranjevanje.

Na vrh strani