# Osebni računalnik VAIO Fit 14E/15ESVF1432/SVF1532

## Kaj naj storim, če lučka za vklop zasveti zeleno, ko pritisnem gumb za vklop, zaslon pa ostane prazen?

- Preverite, ali sta svetlost in kontrast ustrezno nastavljena.

- Izhod zaslona je morda nastavljen na zunanji zaslon.

  Večkrat pritisnite tipke Fn+F7, da izberete želeni zaslon, in nato pritisnite tipko Enter.

- Če uporabljate zunanji zaslon, preverite, ali je priključen na električno vtičnico in ali je vklopljen. Preverite, ali sta svetlost in kontrast ustrezno nastavljena.

  Informacije o spreminjanju nastavitev najdete v priročniku, ki je bil priložen zaslonu.

- Če želite zapreti okno programa, večkrat pritisnite tipke Alt+F4.

  Morda je prišlo do napake programa.

- Počakajte nekaj trenutkov. Če zaslon vseeno ostane prazen, znova zaženite računalnik VAIO po spodnjih navodilih v prikazanem vrstnem redu. Pri teh postopkih lahko poškodujete delovni podatki.

  - Izključite vse zunanje naprave, na primer tiskalnik ali napravo USB, in prekinite morebitno povezavo med računalnikom VAIO in omrežjem.

  - Pridržite gumb(Napajanje) za več kot 4 oz. 10 sekund in se prepričajte, da lučka za vklop ne sveti. Nato znova vklopite računalnik VAIO.

- Če s tem težave ne odpravite, pridržite gumb(Napajanje) za več kot 4 oz. 10 sekund in se prepričajte, da lučka za vklop ne sveti. Izključite vse kable, priključene na računalnik VAIO, na primer napajalnik, ter nato odstranite akumulator in počakajte približno pet minut. Nato znova priključite vse kable in zunanje naprave ter vstavite akumulator in vklopite računalnik.

- Če dodaten pomnilniški modul ni pravilno nameščen, računalnika VAIO morda ne boste mogli vklopiti.

  Uporaba pomnilniških modulov, ki jih ni predpisalo podjetje Sony, ali nepravilna namestitev pomnilniških modulov lahko povzroči, da se računalnik ne vklopi ali postane nestabilen. V takem primeru ponovno namestite pomnilniški modul.

  Če ne uporabljate pomnilniških modulov znamke Sony, se obrnite na trgovca ali proizvajalca pomnilniškega modula.

- Če računalnik VAIO prenesete iz hladnega v toplo okolje ali če ga uporabljate v okolju z visoko vlažnostjo, se lahko v računalniku kondenzira vlaga.

  V takem primeru počakajte vsaj eno uro, preden vklopite računalnik.

  Računalnika ne uporabljajte v okolju z visoko vlažnostjo (relativna vlažnost več kot 80 %), saj lahko pride do okvare.

Na vrh strani